[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 15.9.2008

COM(2008) 557 окончателен

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

относно мобилизирането на фонд „Солидарност“ на Европейския съюз

(представена от Комисията)

ОБЯСНИТЕЛЕН МЕМОРАНДУМ

Междуинституционалното споразумение от 17 май 2006 г. [1] позволява мобилизиране на фонд „Солидарност“ на Европейския съюз чрез механизъм за гъвкавост в рамките на годишния таван от 1 милиард EUR над съответните функции от финансовата рамка. Условията за финансиране от фонда са подробно изложени в Регламент (ЕО) № 2012/2002 на Съвета[2].

Въз основа на подаденото от Франция заявление за помощ от фонда след урагана Дийн, който засегна Мартиника и Гваделупа през август 2007 г., общата оценка на нанесените щети възлиза на:

(EUR) |

Преки щети | Праг | Сума на база 2,5 % | Сума на база 6 % | Общ размер на предложената помощ |

Франция/Гваделупа и Мартиника, ураган Дийн | 511 200 000 | 3 266 629 000 | 12 780 000 | 0 | 12 780 000 |

Общо | 12 780 000 |

Като отчита констатираното при прегледа на заявлението[3] и максималния възможен размер на безвъзмездните средства от фонда, както и рамките за преразпределяне на бюджетните кредити по изискващата допълнителни разходи функция, Комисията предлага да се мобилизират средства от фонд „Солидарност“ на Европейския съюз в размер на общо 12 780 000 EUR, които следва да се заделят за функция 3б от финансовата рамка.

С представянето на настоящето предложение за мобилизиране на фонда Комисията започва опростената тристранна процедура съгласно изискванията на точка 26 от Междуинституционалното споразумение от 17 май 2006 г., за да се осигури съгласието на двете направления на бюджетния орган относно необходимостта да се използва фондът и относно размера на необходимите средства. Комисията приканва първото от двете направления на бюджетния орган, което постигне съгласие на подходящо политическо равнище относно проекта на предложение за мобилизиране, да информира другото направление и Комисията за своите намерения.

В случай на несъгласие от страна на някое от двете направления на бюджетния орган ще бъде свикана официална тристранна среща.

Комисията ще представи предварителен проект на коригиращ бюджет (ППКБ), за да бъдат вписани в бюджета за 2008 г. специфичните бюджетни кредити за поети задължения и за плащания, с разбивка по държави бенефициери, съгласно изискванията на точка 26 от Междуинституционалното споразумение от 17 май 2006 г.

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

относно мобилизирането на фонд „Солидарност“ на Европейския съюз

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[4], и по-специално точка 26 от него,

като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз[5],

като взеха предвид предложението на Комисията[6],

като имат предвид, че:

(1) Европейският съюз създаде фонд „Солидарност“ на Европейския съюз („фонда“) в израз на солидарност с населението от регионите, засегнати от бедствия.

(2) Междуинституционалното споразумение от 17 май 2006 г. позволява мобилизиране на фонда в рамките на годишния таван от 1 милиард EUR.

(3) Регламент (ЕО) № 2012/2002 съдържа разпоредбите, съгласно които се мобилизират средствата от фонда.

(4) Франция подаде заявление за мобилизиране на фонда във връзка с бедствие, причинено от урагана Дийн през август 2007 г.,

РЕШИХА:

Член 1

За общия бюджет на Европейския съюз за финансова 2008 година фонд „Солидарност“ на Европейския съюз се мобилизира за осигуряване на сумата от 12 780 000 EUR под формата на бюджетни кредити за поети задължения и за плащания.

Член 2

Настоящето решение се публикува в Официален вестник на Европейския съюз .

Съставено в Брюксел на […] година.

За Европейския парламент За Съвета

Председател Председател

[1] ОВ С 139, 14.6.2006 г., стр. 1.

[2] ОВ L 311, 14.11.2002 г., стр. 3.

[3] Съобщение до Комисията SEC(2008) 2406 относно заявление за мобилизиране на фонд „Солидарност“ на Европейския съюз, представено от Франция след урагана Дийн, който засегна Мартиника и Гваделупа през август 2007 г.

[4] OВ C 139, 14.6.2006 г., стp. 1.

[5] ОВ L 311, 14.11.2002 г., стр. 3.

[6] OВ C […], […] г., стр. […].